Ustav Surinama
<s>Ustav Surinama (nizozemski: Grondwet van Suriname; srpskohrvatski: Temeljni zakon Surinama) vrhovni je pravni akt u Surinamu, koji je usvojen 30. rujna 1987. godine nakon referenduma.</s><s>Ovaj ustav, drugi u historiji Surinama, označio je kraj vojne diktature Désija Boutersea i povratak demokracije u zemlju.</s>

<s>Ustavna historija Surinama započinje s vladinim uredbama kojima je Nizozemska od 1795. godine uređivala status Surinama kao kolonije.</s><s>Nakon uredbe iz 1832. godine, nova uredba iz 1865. godine dala je Surinamu određenu razinu samouprave; utemljeno je Kolonijalno vijeće (nizozemski: Koloniale Raad), koje je upravljalo kolonijom zajedno s generalnim guvernerom kojega je menovala Kruna.</s><s>Među brojnim ovlastima Kolonijalnog vijeća bilo je i donošenje kolonijalnog proračuna, koji je, istina, bio podložan odobrenju od strane Krune, ali nizozemski parlament nije imao nikakvih ovlasti u njegovom donošenju.</s><s>Nakon ustavnih reformi u Nizozemskoj iz 1922. godine, kojima je termin "kolonija" zamijenjen onim "prekomorski teritorij", dana 1. travnja 1937. godine donesen je Osnovni zakon Surinama (nizozemski: Staatsregeling van Suriname), koji je zamijenio uredbu iz 1865. godine.</s><s>Osnovni zakon promijenio je ime Kolonijalnog vrijeća u Staten van Suriname te je povećala broj zastupnika s 13 na 15.</s><s>Nova reforma uslijedila je nakon Drugog svjetskog rata, točnije 1948. godine, kada je uvedeno opće pravo glasa, broj zastupnika je s 15 povećan na 21, a uveden je i Kolegij opće uprave (nizozemski: College van Algemeen Bestuur), koji je bio preteča Viječa ministara.</s><s>Novi Osnovni zakon, koji je reflektirao ustavne promjene u Nizozemskoj, donesen je 1955. godine.</s>

<s>Nakon što je Surinam stekao nezavisnost, godine 1975. donesen je prvi Ustav Surinama, koji je bio modeliran prema Ustavu Nizozemske.</s><s>Nakon vojnog udara 1980. godine, ustav je suspendiran te je uvedena vojna diktatura, koja je dokinuta usvajanjem aktualnog ustava 1987. godine.</s><s>Prema njemu, Surinam je uređen kao prezidencijalistička republika, dok je zakonodavna vlast povjerena Narodnoj skupštini.</s>

<s>Reference</s>

<s>Vanjske veze</s>

<s>Constitution of Suriname
English translation of the constitution</s>

<s>Pravo u Surinamu
Surinam
1987</s>

